
I. Context

Perioada de referință a fost puternic impactată de o succesiune de crize începand cu cea medicală cauzată de plandemie, continuând cu criza economică în desfășurare și fiind amplificată de conflictul militar și geopolitic care se derulează în Ucraina din februarie 2022.

Situația politica din țară generată de alegerile din 2025 după anularea alegerilor din 2024 reprezintă o amenințare semnificativă pentru evoluția sectorului de construcții în condițiile în care guvernul în funcțiune promovează agresiv politici de austeritate și de reducere a programelor de investiții !


II. Acțiuni în planul reglementărilor legale și profesionale

În acest interval, acțiunile în care ARACO a fost implicată în sprijinul membrilor săi au fost cu predilecție în planul protejării intereselor acestora din perspectiva dinamicii legislative cu accent pe achiziții publice, ajustare prețuri în dinamica,  programe de investiții publice, protecție socială, generare fluxuri de forță de muncă, PNRR, implicare mai amplă la nivelul FIEC și CESE etc.

	Principalele acțiuni în care asociația a fost implicată cronologic în intervalul de referință  sunt următoarele:

1. Conferință Națională a ARACO a ales Comitetul Director în 16.05.2023 în ședința de la Biblioteca Academiei Romane.

2. În aceeași zi, Trofeul Calității ARACO, Ediția XXV, a fost organizata tot la Biblioteca Academiei Romane, 16.05.2023.

3. ARACO transmite adresa nr. 202/04.07.2023 Domnului   Ion   –   Marcel Ciolacu, Prim - ministru al Guvernului României, referitor la principalele propuneri necesare pentru activitatea de constructii.

4. ARACO a emis Comunicatul de presă ARACO/17.07.2023   - „Sectorul construcțiilor o prioritate natională: îndeamnănd Guvernul României să adopte o solutie negociată pentru o dezvoltare sustenabilă din punct de vedere socio-economic”.

5. ARACO a lansat Comunicatul de presă din 25. 07. 2023 prin care  sustine  protestul FGS Familia  si solicită Guvernului României promovarea unei solutii negociate.

6. ARACO a transmis adresa nr. 230/20.07.2023 către ANAP referitor la consilierea metodologică privind înlocuirea garantiilor constituite sub forma sumelor retinute cu instrumente legale de garantie în cadrul contractelor finantate  prin POS Mediu  si POIM.

7. ARACO a transmis adresa nr. 244/25.07.2023 către Consiliul Concurentei solicitând  consiliere metodologică pentru   OUG 94/2011.

8. ARACO  a diseminat membrilor Analiza   aplicării   OG   15/2021   raportat   la   interpretări   ale   Curtii   de Conturi, întocmită de Casa de Avocatură  Zorin&Dascalescu.
9. Președintele ARACO  a participat la Conferința "Inițiativa celor 3 mări" București din 07.09.2023 în prezenta președinților din România și Polonia.
10. A fost organizata o sesiune de certificare a capabilității profesionale a societăților din construcții în 30.10.2023.

11. ARACO a fost co-organizator al celui mai important summit de construcții și infrastructură din România „Construction & Infrastructure Summit” în 08.02.2024, în Cluj-Napoca, un eveniment marca Intelglobalis Consulting.
12. ARACO și ARIC (Asociația Română a Inginerilor Consultanți) au participat la Conferința DRBF - Centrală și Est-Europeană 2024 găzduită în Sofia, Bulgaria, în perioada 14-15 martie 2024, pentru a explora cele mai bune practici pentru utilizatorii și practicienii Dispute Board.
13. ARACO a participat la Conferința AIIR anuală “INSTALAȚIILE PENTRU CONSTRUCȚII ȘI CONFORTUL AMBIENTAL”, ediția a XXXIII-a, la Timișoara în perioada 10-11 aprilie 2024.
14. Președintele ARACO a fost ales Vicepreședinte al FIE ( Federația Industriilor Europene de Construcții ) în 16.05.2024.
15. Președintele ARACO a participat din partea CESE la Conferința „Robuild Ukraine” la Berlin, în 12.06.2024.
16. Salariații membrilor ARACO au fost invitați sa participe la vot în alegerile parlamentare europene în cadrul campaniei „Use Your Vote” promovată de CESE și Parlamentul European.
17. Directorul general al ARACO, domnul Adrian Florescu, a decedat în 30.07.2024 la București.
18. Președintele ARACO a participat la Ziua Lucrătorului din construcții și aniversarea a 30 de ani de parteneriat social, la Chișinău în 14.09.2024.
19. Președintele ARACO a semnat la Belgrad un Protocol de colaborare între UGIR și Asociația Patronilor din Serbia în 24.09.2024.
20. Presedintele ARACO a participat din partea FIEC la lansarea oficială a Institutului European al Angajatorilor în 02.10.2024 la Bruxelles.
21. Participarea Președintelui și PrimVicepresedintelui ARACO la Conferință Națională a AIIR la Sinaia în 14-15.10.2024.
22. Participarea ARACO la Conferinta SME 2024 EDIȚIA A XLIII-A (Știința Modernă și Energia – Barierele energiei în energetica localităților)  în 23-25.10.2024  la Cluj-Napoca.
23. Președintele ARACO a moderat Masa Rotunda organizata de CESE, FIEC și EFBWW privind principalele provocări cu care se confrunta sectorul de construcții în 04.11.2024 la Brussels.
24. Participarea  vicepreședintelui ARACO Valentin Feodorov la Conferință  INCD-INCERC cu tema Soluții și Inovații pentru dezvoltarea sustenabilă a industriei construcțiilor în România, provocări şi perspective în 14.11.2024.
25. Domnul Prim-vicepreședinte, Prof. univ. habilitat doctor ing. Ioan Așchilean a fost decorat de Președintele României, Klaus Iohannis, cu Ordinul Național pentru Merit în Grad de Cavaler în 20.11.2024.
26. Membrii Comitetului Director al ARACO și reprezentanții societăților participante la Trofeul Calității ARACO au participat la festivitatea onorantă   desfășurată la HUB UTCN de acordare a titlului de Doctor Honoris Causa Rectorului UTCB și Vicepreședinte al ARACO, Domnul Radu Sorin Vacareanu în 22.11.2024.
27. Trofeul Calitatii ARACO, Ediția XXVI din 22.11.2024, este organizat  la Hub UTCN Cluj – Napoca.
În finalul evenimentului ARACO de la Cluj – Napoca, din 22.11.2024 Președintele Filialei ARACO din Cluj – Napoca, domnul Ioan Rus,        Prim-vicepreședintele Ioan Așchilean și Președintele Laurențiu Plosceanu au acordat plachete și diplome de apreciere unui corp de ingineri și economiști care au trudit toată cariera profesionala din ultimele decenii în activități ale sectorului de construcții: Prof. univ. em. dr. ing. Florian Roman, Prof. univ. dr. ing. Horea Andreica, Prof. univ. dr. ing. Augustin Popa, Prof. univ. dr. ing. Zoltan Kiss, Conf. univ. dr. ing. Titu Hodișan, Dr.  ing. Augustin Munteanu, Ing. Dorin Ștefan Oltean, Ing. Rus Ioan, Ing. Constantin Cașcaval, Ing. Nicolae Alexe, Ing. Mihai Folea, Ing. Remus Lazarescu, Ing. Marin Moisa, Ing. Craciun Olar, Ing. Mircea Torcatoru, Ing. Alexandru Zolde, Ing. Vasile Podoaba, Ing. Rodica Creanga, Ec. Teofil Man, Ec. Bazil Man, Ing. Valentin Scolobiuc, Ing. Ioan Pop, Ec. Ioan Puscas, Ing. Iosif Veresezan, Ing. Stefan Bogat,                    Dr. ing. Ionel Gliga, Ing.Marian Fodor, Ing.Dumitru Diaconu, Ing.Ioszef Kun, Ing.Mihai Gündisch, Ing.Aurel Tămaș, Ing.Adrian Munteanu.

28. ARACO a emis un Comunicat de presa în 26.11.2024 privind evenimentele organizate la  Cluj-Napoca în 22.11.2024.
29. Ceremonia de decorare a Domnului prof. univ. habilitat dr. ing. Ioan Aschilean, Prim-vicepreședinte ARACO, cu prilejul Zilei Naționale a României, 01.12.2024 la Palatul Cotroceni.
30. Președintele ARACO a participat la Adunarea Generala a FIEC din 05.12.2024.
31. Președintele ARACO a participat la Adunarea Generală a UGIR, 17.12.2024.
32. Președintele  ARACO a participat la Adunarea Generală a UGIR din 22.01.2025,  fiind reales vicepreședinte.
33. Președintele ARACO a participat la sedința Comitetului Director al FIEC, 21.01.2025.
34. Președintele ARACO, Primvicepresedintele ARACO și membrii ARACO din filiala Cluj au participat la aniversarea de 75 ani a Domnului Ștefan Dorin Oltean, Director General al TCI Contractor General Cluj-Napoca în 08.03.2025.
35. Președintele  ARACO a participat la ședința Comitetului director al FIEC, 11.03.2025.
36.  FIEC, DG al FIEC și  Președintele ARACO  au participat la vizita de lucru la Anvers organizata de FIEC și EFBWW pentru Vicepreședintele Comisiei Europene, dna Roxana Manzatu, în 14.03.2025.
37. Președintele  ARACO a participat la Conferință AIIR de la Timișoara în 08-09.05.2025.
38. Președintele  ARACO  a participat la ședința Comitetului director al FIEC din 15.05.2025 la Atena.
39. ARACO a participat la Adunarea generală a FIEC, Atena în 16.05.2025.
40. Președintele ARACO a moderat Conferința FIEC cu tema  „Construind Mâine: Soluții pentru Reziliența Apei și Infrastructură Albastră” la Atena în 16.05.2025.

Industria Europeană a Construcțiilor a solicitat legiuitorului european să elaboreze o Strategie de Reziliență a Apei care să abordeze scurgerile de apă, disponibilitatea datelor și protecția împotriva inundațiilor.

41. Domnul Dr. Ing. Ioan Silviu Doboși, Președinte AIIR și membru al Comitetului Director ARACO a primit Premiul Profesional REHVA. 
Ceremonia de premiere a avut loc în cadrul cinei festive găzduită de asociația italiană AiCARR, reunind experți, cercetători și reprezentanți ai asociațiilor membre din întreaga Europă cu prilejul reuniunii anuale a REHVA de la Milano, 02-03.06.2025.

42. Pe 10 iunie 2025, la Bruxelles, Președintele ARACO, Vicepreședinte FIEC și Vicepreședinte CESE, a fost invitat  pentru a prezenta cuvantul de închidere la Conferința finala a Proiectului European SIDE – CIC (Social Identity Cards in Construction), un proiect strategic finanțat de Comisia Europeană. Evenimentul a reunit partenerii sociali europeni – FIEC și EFBWW – precum și autorități de control și reprezentanți ai instituțiilor europene.
43. Președintele ARACO  a participat la întâlnirea cu UNPR, Conpirom, Conaf, CAIR și UGIR pentru consolidarea mișcării patronale confederative din România în 16.06.2025 la București.
44. ARACO a participat la Evenimentul omagial dedicat Academicianului ANGHEL SALIGNY – 100 de ani de la moarte, organizat la Academia Română în 17 Iunie 2025.
45. Președintele ARACO a participat la Comitetul Director al FIEC din 17.06.2025 la Brussels.
46. Președintele ARACO a moderat Conferință organizata de CESE, FIEC și EFBWW pe tema: Building Tomorrow: Addressing Europe’s Construction Sector Challenges – Social Partners & Civil Society’s Inputs în 24 iunie 2025 la Brussels.
47. Președintele ARACO a condus intâlnirea experților în comunicare pentru pregătirea acțiunilor FIEC la aniversarea a 120 ani în 8 iulie 2025.
48. ARACO a emis  Comunicatul de presa privind necesitatea reanalizării urgente a potențialei reduceri a investițiilor publice în anul 2025 și evitarea impactului profund negativ asupra sectorului de construcții, al beneficiarilor proiectelor și asupra cetățenilor României în 24.07.2025.
49. Revista Construcțiilor a publicat un articol In memoriam la un an de la decesul domnului Adrian Florescu, Director general al ARACO in 30.07.2025.
50. Președintele ARACO a participat la Comitetul Director  al FIEC din 16.09.2025 la Brussels.
51. Presedintele ARACO a prezidat dezbaterea publica din plenul CESE cu domnul Dan Jorgensen, comisarul pentru energie și locuire, pe tema locuințelor sociale din UE în 18.09.2025 la Brussels.

III. Parteneriat social

La nivel european, în perioada de raportare, ARACO a activat în cadrul CESE în acțiuni concertate cu reprezentanții sindicali din Comitet pentru promovarea și înființarea unui CES la Chișinău cu sprijinul CESE, CES din Franța și CESM din Franța.

În cadrul FIEC, președintele ARACO a participat la o serie de acțiuni comune organizate cu EFBWW dintre care putem menționa Dialogul la nivel înalt cu reprezentanții CE și PE privind soluționarea principalelor probleme cu care se confrunta sectorul de construcții la nivel european în 04.11.2024 precum și Conferință organizata la CESE pe tema: Building Tomorrow: Addressing Europe’s Construction Sector Challenges – Social Partners & Civil Society’s Inputs în 24 iunie 2025.

La nivel sectorial, ARACO a lansat Comunicatul de presă din 25.07. 2023 prin care a  sustinut  protestul FGS Familia  si a solicitat Guvernului României promovarea unei solutii negociate.

Doi reprezentanți ai ARACO au participat în intervalul de referință la activitatea Comitetului sectorial de formare profesionala în construcții.
ARACO nu a participat în acest interval în activitățile CSC și CMC.

Implicarea ARACO în dezvoltarea și consolidarea parteneriatului social din Moldova a fost apreciata prin invitarea la Ziua Lucrătorului din construcții și aniversarea a 30 de ani de parteneriat social, la Chișinău în 14.09.2024 prilej cu care am primit o diploma de onoare.

ARACO este membră a UGIR a cărei reprezentativitate a fost atacată în instanță de Confederația patronală Concordia. Apelul UGIR s-a judecat în 08.05.23 iar pronunțarea sentinței s-a produs în 23.05.23 rezultatul fiind negativ pentru UGIR.

Este necesară o resetare a Mișcării patronale din România în planul confederațiilor patronale iar ARACO va trebui sa urmărească proactiv și implicat aceste potențiale evoluții. În acest context putem preciza întâlnirea cu UNPR, Conpirom, Conaf, CAIR și UGIR pentru consolidarea mișcării patronale confederative din România în 16.06.2025 la București.

IV. Activități externe

Activitățile externe s-au limitat la cadrul exercitat de FIEC și CESE.

În cadrul FIEC, Președintele ARACO a fost ales Vicepreședinte cu comunicarea și extinderea în 2024 și a participat începând de atunci la toate ședințele de CD, adunările generale, Întâlnirile de lucru și acțiunile organizate în comun de FIEC și EFBWW.

În cadrul CESE, reprezentatul ARACO a fost desemnat de UGIR pentru un nou mandat în 2020. În perioada 2020-2023 acesta a ocupat poziția de Președinte al secțiunii SOC iar din aprilie 2023 de Vicepreședinte al CES European pana în septembrie 2025.

V. Parteneriatul cu alte entități patronale și profesionale

În perioada de analiză asociația a continuat să colaboreze cu ARIC,   AIIR, APPW, OAR, Camera Româno - Franceză, Camera                Româno - Germană, AICPS, ASEMER, ConfIndustria România.

ARACO a continuat să facă parte din UGIR.

VI. Comunicare internă

Aceasta s-a materializat prin informări periodice și prin comunicări punctuale către toți membrii pe teme de interes specific sectorului de construcții .

Cu ajutorul INSPET SA, în anul 2023 site-ul ARACO a fost upgradat și reprezintă acum principala platforma de comunicare și informare.

În 2025, cu prilejul aniversării a 35 de ani de la fondarea ARACO, a fost editat și tipărit volumul al 4 lea al Monografiei ARACO atât pe suport hârtie cât și în format electronic.




VII. Certificare profesională

ARACO a continuat să organizeze sesiuni de certificare a capabilității profesionale a societăților membre deși obligația legală de certificare nu a fost operaționalizată de Ministerul de resort.

VIII. Trofeul Calității ARACO

Ediția XXV a Trofeului Calității ARACO a fost organizata la Biblioteca Academiei Romane în 16.05.2023 distincțiile fiind acordate cu ajutorul Domnului Prof. Dr. Ing. Petru Patrut.

Ediția XXVI a Trofeului Calitatii ARACO  a fost organizata la Hub UTCN Cluj – Napoca in 22.11.2024, distincțiile fiind acordate cu ajutorul Domnului Prof. Dr. Ing. Gheorghe Badea.
IX. Activitatea economico - financiară

În toți anii intervalului analizat ARACO a înregistrat deficite în condițiile creșterii numărului insolvențelor membrilor, reducerii progresive a cotizațiilor ( neactualizate valoric ) facturate și a unui nivel descendent al încasărilor.

Situația execuțiilor bugetare din 2023, 2024 și semestrul, 2025 sunt anexate prezentului raport.
 
O mulțumire distinctă trebuie adusă membrilor care au putut susține activitatea ARACO prin sponsorizări pentru tipărirea Monografiei ARACO - 35 de ani și edițiilor XXV și XXVI ale Trofeului Calității ARACO.

X. Direcții de acțiune strategica pentru 2025-2027

Pentru următorii 2 ani se propun acțiuni care să confirme următoarele direcții de acțiune strategică:

1. Reconsolidarea activităților asociației atât la nivel central cât și la nivelul filialelor teritoriale ( reactivarea filialelor București, Moldova, Dobrogea );

2. Redresarea situației economico-financiare a asociației;

3. Consolidarea implicării prezenței ARACO atât în UGIR în contextul dinamicilor în plan confederativ cât și în cadrul FIEC.

4.Continuarea dezvoltării parteneriatului cu celelalte asociații profesionale și patronale de profil complementar precum și cu mediul universitar tehnic de profil.

5. Promovarea unor acțiuni pe baza unei agende comune care sa permită o voce coerentă la nivelul sectorului de construcții împreună cu celelalte entități patronale și profesionale relevante.

6.Continuarea organizării edițiilor de Trofeu al Calității ARACO.

7.Continuarea oferirii serviciului de certificare a capabilității membrilor.

8. Implementarea Statutului ARACO actualizat și îmbunătățirea nivelului mediu al cotizațiilor.

9. Angajarea unui Director general executiv al asociației.

10. Operaționalizarea unor grupuri de lucru pe diverse domenii de interes patronal pentru membri.

11. Îmbunătățirea instrumentelor de comunicare ale ARACO prin actualizarea dinamica a site-ului organizației și utilizarea progresiva a social media.

12. Pregătirea îndeplinirii condițiilor legale în vederea depunerii dosarului pentru reconfirmarea reprezentativității sectoriale a ARACO.

13. Protejarea și consolidarea brandului și a reputației asociației !

Președinte
Laurențiu Plosceanu						 24.09.2025		

